49. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ  ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. Θ. 22244/7808 της 5/23 Δεκ. 1964 (ΦΕΚ Β΄ 659) Περί χορηγήσεως αδειών ελευθέρας κυκλοφορίας εις τους συντάκτας ημερησίων εφημερίδων. Έχοντες υπ’ όψιν την παρ. 1 του άρθρ. 10 του Ν.Δ. 4416/64 (ΦΕΚ 215/Δ/1964) «περί οργανώσεως των Περιφερειακών Υπηρεσιών της Γενικής Δ/νσεως Μεταφορών του Υπουργείου Συγκοινωνιών και άλλων τινών διατάξεων», αποφασίζομεν: 1)Εις τους συντάκτας μέλη των ανεγνωρισμένων Ενώσεων Συντακτών Ημερησίων Εφημερίδων (Ένωσις Συντακτών Ημερησίων Εφημερίδων Αθηνών, Ένωσις Συντακτών Αθηναϊκού Τύπου, Ένωσις Συντακτών Μακεδονίας και Θράκης, Ένωσις Συντακτών Θεσσαλίας, Στερεάς Ελλάδος και Ευβοίας και Ένωσις Συντακτών Πελοποννήσου Ηπείρου και Νήσων) χορηγούμεν αδείας ελευθέρας κυκλοφορίας, αι οποίαι   παρέχουν  το  δικαίωμα δωρεάν  μεταφοράς   του(Μετά την σελ. 124,16(γ) Σελ. 124,17 255-031 Σιδηρόδρομοι Ελληνικού Κράτους 21.Γ.α.47-49 των εις την Α΄ θέσιν εφ’ όλων των χερσαίων και θαλασσίων συγκοινωνιακών μέσων δημοσίας χρήσεως (Σιδηροδρόμων του Κράτους, Ιδιωτικών Αστικών και Υπεραστικών Λεωφορείων και Ιδιωτικών Επιβατηγών Ατμοπλοίων Εσωτερικών Γραμμών). 2)Δικαιούχοι των ως είρηται αδειών ελευθέρας κυκλοφορίας θεωρούνται οι βάσει των καταστατικών διατάξεων των οικείων Ενώσεων Συντακτών έχοντες την ιδιότητα του ΣυντάκτουΜέλους τούτων. 3)Η έκδοσις των αδειών ελευθέρας κυκλοφορίας υπογραφομένων παρά των Υπουργών Συγκοινωνιών και Εμπορικής Ναυτιλίας γενήσεται παρά του Υπουργείου Συγκοινωνιών, μερίμνη της διευθύνσεως Διοικητικού της Γενικής Δ/νσεως Μεταφορών, βάσει επισήμων καταστάσεων των κατά τα ανωτέρω δικαιούχων υποβαλλομένων αυτή παρά των οικείων Ενώσεων Συντακτών. 4)Η δι’ οιονδήποτε λόγον απώλεια της ιδιότητος του Συντάκτου-Μέλους των κατά τα άνω Ενώσεων Συντακτών επιφέρει αυτοδικαίως και την στέρησιν του δικαιώματος χρήσεως και κατοχής της χορηγηθείσης αδείας ελευθέρας κυκλοφορίας, ήτις δέον να κατατίθεται εις την Ένωσιν εις ην, ανήκει το Μέλος, της οικείας Ενώσεως υποχρεωμένης δι’ εγγράφου της να επιστρέψη αμελλητί την άδειαν ελευθέρας κυκλοφορίας εις την Δ/νσιν Διοικητικού του Υπουργείου Συγκοινωνιών, προς ακύρωσιν. Αι εν παρ. 1 της παρούσης Ενώσεως Συντακτών, εφ’ όσον Μέλος τι τούτων στερηθέν της ιδιότητος Συντάκτου Μέλους των δεν καταθέση την άδειαν ελευθέρας κυκλοφορίας υποχρεούνται αμελλητί να γνωρίσουν τούτο δι’ εγγράφου των εις την Διεύθυνσιν Διοικητικού της Γενικής Διευθύνσεως Μεταφορών αναφέρουσαι και τα πλήρη στοιχεία του τέως Μέλους των. 5.Αι άδειαι ελευθέρας κυκλοφορίας εκτυπούμεναι επί χάρτου χρώματος πρασίνου ανοικτού τίθενται εντός πρεσσαριστής ζελατίνης και φέρουν την σφραγίδα του Υπουργείου Συγκοινωνιών και τας κάτωθι ενδείξεις: Α΄.Εις την προσθίαν όψιν: α)Τον τίτλον των Υπουργείων Συγκοινωνιών και Εμπορικής Ναυτιλίας. β)Τον αύξοντα αριθμόν της αδείας ελευθέρας κυκλοφορίας. γ)Εντύπως την φράσιν: «Ένωσις Συντακτών» και δια σφραγίδος την φράσιν: «Ημερησίων Εφημερίδων Αθηνών» ή «Αθηναϊκού Τύπου» ή «Θεσσαλίας» κτλ. Σελ. 124,18 255-032 δ)Την φράσιν «Άδεια ελευθέρας κυκλοφορίας» εντός παρενθέσεως Ν.Δ. 4416/64 άρθρ. 10 παρ. 1. ε)Την φράσιν «παρέχουσα δικαίωμα δωρεάν ταξιδίων εις την Α΄  θέσιν δι’ όλων των χερσαίων και θαλασσίων συγκοινωνιακών μέσων Δημοσίας Χρήσεως (Σιδηροδρόμων του Κράτους, Ιδιωτικών Αστικών και Υπεραστικών Λεωφορείων και Ιδιωτικών Επιβατηγών Ατμοπλοίων Εσωτερικών Γραμμών). ς)Την φράσιν «Η παρούσα δεν ισχύει επί των Σιδηροδρόμων και Λεωφορείων Αυτοκινήτων των Ε.Η.Σ. και ηλεκτροκινήτων λεωφορείων της Η.Ε.Μ.». ζ)Δια τον κ ..... (ονοματεπώνυμον, ιδιότης και Ένωσις Συντακτών εις ην ανήκει). η)Την ημερομηνίαν εκδόσεως. θ)Τας δεούσας υπογραφάς. ι)Την φωτογραφίαν του δικαιούχου. Β΄.Εις την οπισθίαν όψιν: Βεβαίωσιν της Ενώσεως Συντακτών της οποίας αποτελεί Μέλος ο δικαιούχος περιλαμβάνουσαν: α)Εντύπως «Ένωσις Συντακτών» και δια σφραγίδος «Ημερησίων Εφημερίδων Αθηνών» κτλ. β)Τον αριθμόν Μητρώου του δικαιούχου. γ)Ο κ. (ονοματεπώνυμον και ιδιότης δικαιούχου). δ)Βεβαιούται ότι τυγχάνει μέλος της Ενώσεώς μας. ε)Ημερομηνίαν βεβαιώσεως. ς)Υπογραφαί Προέδρου και Γενικού Γραμματέως. ζ)Σφραγίς της οικείας Ενώσεως Συντακτών. Η παρούσα δημοσιευθήτω δια της Εφημερίδος της Κυβερνήσεως. 21.Γ.α.49 Σιδηρόδρομοι Ελληνικού Κράτους

[Source: greek_legal_code_raptarchis | Tokens: 3926]